Réadlann Vera C. Rubin

Réadlann réalteolaíoch atá á tógáil sa tSile faoi láthair is ea Réadlann Vera C. Rubin, ar a dtugtaí Teileascóp Mór na Suirbhéireachta Sionoptaí (TMSS) roimhe seo.  Is é an príomhchúram a bheidh air ná suirbhé réalteolaíoch sionoptach a dhéanamh, an Legacy Survey of Space and Time.   Díorthaítear an focal sionoptach ó na focail Ghréagacha σύν (syn “le chéile”) agus ὄψις (opsis “amharc”), agus cuireann sé síos ar bhreathnuithe a thugann léargas leathan ar ábhar ag am ar leith. Tá an réadlann suite ar bhuaic El Peñón de Cerro Pachón, sliabh 2,682 méadar ar airde i Réigiún Coquimbo, i dtuaisceart na Sile, taobh leis na teileascóip "Gemini South" agus "Southern Astrophysical Research Telescope" atá ann cheana féin.  Tá an tsaoráid bunáite LSST suite ar an mbóthar amach ón réadlann, i mbaile La Serena. Tá an réadlann ainmnithe as Vera Rubin, réalteolaí Meiriceánach a bhí i gceannas ar fhionnachtana faoi rátaí rothlaithe réaltraí.
Tagairtí
Catagóir:Réadlanna réalteolaíochta
Catagóir:Réalteolaíocht